
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

54 


ΑΘΗΝΑ 

27 ΙΑΝΟΥΑΡΙΟΥ 1988 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων της Κοινότητας Ευξει- 

νούπολης (Ν. Μαγνησίας). 1 

Έγκριση πολεοδομικής μελέτης τμημάτων της Κοινότητας Νεάπο¬ 
λης (Ν. Λακωνίας). 2 


ΑΝΑΚΟΙΝΩΣΕΙΣ 

Ειδοποίηση της γενομένης ,παρακαταθέσεως της αποζημιώσεως 
απαλλοτριωθείσης εκτάσεως κειμένης εις Δαύλεια Λεβαδείας 
υπέρ των 1) Αθανασίου Ηλία Ιγγλέζου και 2) Ιωάννου Λάμπρου 


Σκουζάκη κατοίκων Δαυλείας.'. 3 

Ειδοποίηση της γενομένης κάταθέσεως της αποζημιώσεως προσκυ- 
ρουμένου τμήματος οικοπέδου, δυνάμει της αριθ. 3404/73 
Πράξεως Τακτοποιήσεως οικοπέδων του Γραφείου Πολεοδομίας 

Θεσσαλονίκης. 4 

Ειδοποίηση της γενομένης καταθέσεως της αποζημιώσεως προσκυ- 
ρουμένων και ρυμοτομουμένων τμημάτων οικοπέδου δυνάμει 


της αριθ. 3404/1.2.1973 Πράξεως Τακτοποιήσεως οικοπέδων 

του Γραφείου Πολεοδομίας Θεσσαλονίκης. 

.. 5 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμημάτων της Κοινότητας Ευξεινού- 
πολης (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6) και 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/1985 (ΦΕΚ 210/Α) όπως τροποποι¬ 
ήθηκε και συμπληρώθηκε με το Ν. 1647/1986 (ΦΕΚ 141/Α) και ει¬ 
δικότερα τα άρθρα 6 (παρ. 1), 7, 8, 9 και 16. 

4. Ές διατάξεις του Ν. 1558/1985 (137/Α) και ειδικότερα το άρ¬ 
θρο 23 παράγρ. 1. 

5. Την αριθ. Τ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος - Χωροταξίας και Δημοσίων Έργων, Μετα¬ 
φορών και Επικοινωνιών και Υφυπουργού στο Υπουργείο Εθνικής Οι¬ 
κονομίας» (ΦΕΚ 526/Β). 

6. Την αριθ. Υ. 1436/1987 απόφαση του Πρωθυπουργού «Καθορι-** 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 


ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β/16.10.87). 

7. Την αριθ. 7180/424/12.2.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων ’«Έγκριση Γενικού Πο- 
λεοδομικού Σχεδίου (Γ.Π.Σ.) των οικισμών Αλμυρού - Ευξεινούπολης 
του δήμου Αλμυρού και της κοινότητας Ευξεινούπολης (Ν. Μαγνη¬ 
σίας)» (ΦΕΚ 376/Δ). 

8. Την αριθ. 42/1987 γνωμοδότηση του κοινοτικού συμβουλίου Ευ- 
ξει νούπολης. 

9. Την αριθ. 20/1987 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Μαγνησίας. 

10. Τις αριθ. 497 και 632/1987 γνωμοδοτήσεις του Συμβουλίου 
της Επικράτειας, με πρόταση του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: > 

Άρθρο 1. 

Εγκρίνεται το πολεοδομικό σχέδιο τμημάτων του οικισμού Ευξεινού- 
πολης (Ν. Μαγνησίας) με τον καθορισμό οικοδομήσιμων χώρων, οδών, 
κοινοχρήστων χώρων, χώρου κοινωνικής πρόνοιας (ΑΒΓΔΕ), όπως 
φαίνονται στα σχετικά τέσσερα (4) χρωματισμένα πρωτότυπα διαγράμ¬ 
ματα σε κλίμακα 1: 1000 που θεωρήθηκαν από τον Προϊστάμενο της 
Διεύθυνσης Πολεοδομικών Εφαρμογών με την αριθ. 74245/1987 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2. 

Εγκρίνεται ο πολεοδομικός κανονισμός τμημάτων της κοινότητας 
Ευξεινούπολης των οποίων το πολεοδομικό σχέδιο εγκρίνεται με το άρ¬ 
θρο 1 του παρόντος ως εξής. 

Άρθρο 3. 

Στους οικοδομήσιμους χώρους καθορίζεται η χρήση γενικής κατοι¬ 
κίας, όπως προσδιορίζεται με το άρθρο 5 του π. δ/τος 81/1980 (ΦΕΚ 
27/Α). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλονται 
προκήπια πλάτους τριών (3) μέτρων. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδό: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον προκύπτουν από την οριστική 
πράξη εφαρμογής της πολεοδομικής μελέτης ή προέρχονται από τις ει¬ 
σφορές σε γη σύμφωνα με το άρθρο 8 του Ν. 1837/1983, με όποιες 
διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (5θ)μ 2 και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟ) 


5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται συντελε¬ 
στής δόμησης 1,2 και ποσοστό κάλυψης 70% για οικόπεδα εμβαδού 
μικρότερου των 150 μ 2 , εφόσον η συνολική επιφάνεια ορόφων δεν υπερ¬ 
βαίνει τα 120 μ 2 . Η εξαίρεση αυτή έχει εφαρμογή μόνο σε οικόπεδα που 
έχουν προκόψει από κατάτμηση μέχρι της 10.3.1982 αφού αφαιρεθεί 
το εμβαδόν της εισφοράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα. 

8. Επιτρέπεται η κατασκευή στέγης ύψους ένα και μισό (1,5) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιανουάριου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚίΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πολεοδομικής μελέτης τμημάτων της Κοινότητας Νεάπολης 
(Ν. Λακωνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6) και 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/1985 (ΦΕΚ 210/Α) όπως τροποποι¬ 
ήθηκε και συμπληρώθηκε με το Ν. 1647/1986 (ΦΕΚ 141/Α) και ει¬ 
δικότερα τα άρθρα 6 (παρ. 1), 7, 8, 9 και 16. 

4. Τις διατάξεις του Ν. 1558/1985 (137/Α) και ειδικότερα το άρ¬ 
θρο 23 παράγρ. 1. 

5. Την αριθ. Τ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

6. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β/16.10.87). 

7. Την αριθ. 57320/2357/14.8.85 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου Νεαπόλεως (Ν. Λακωνίας)» (ΦΕΚ 567/Δ), 

8. Την αριθ. 49793/2464/1987 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Χαρακτηρισμός ως πυκνο- 
δομημένου τμήματος της πολεοδομικής ενότητας Νεάπολης (Ν. Λακω¬ 
νίας)». 

9. Την αριθ. 81/1986 γνωμοδότηση του Κοινοτικού Συμβουλίου 
Νεάπολης. 

10. Την αριθ. 3/1987 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Λακωνίας. 

11. Τις αριθμ. 498 και 634/87 γνωμοδοτήσεις του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμημάτων του οικισμού Νεάπολης 
της κοινότητας Νεάπολης (Ν. Λακωνίας) ένα εκ των οποίων έχει χαρα- 
κτηρισθεί ως πυκνοδομημένο με την αριθ. 49793/2464/1987 από¬ 
φαση του Υπουργού Περιβάλλοντος, Χωροταξίας και Δημοσίων Έργων 
με τον καθορισμό οικοδομήσιμων χώρων, οδών, πεζοδρόμων, κοινο¬ 
χρήστων χώρων, χώρου λυκείου - γυμνασίου, νηπιαγωγείου, αίθουσας 
πολλαπλών εκδηλώσεων όπως φαίνονται στα τέσσερα (4) σχετικά χρω¬ 
ματισμένα πρωτότυπα διαγράμματα σε κλίμακα 1:1.000 που θεωρή¬ 
θηκαν από τον Προϊστάμενο της Διεύθυνσης Πολεοδομικών Εφαρμο¬ 
γών με την αριθ. 73692/1987 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός τμημάτων του οικισμού Νεά¬ 
πολης της κοινότητας Νεάπολης (Ν. Λακωνίας), των οποίων το πολεο¬ 
δομικό σχέδιο εγκρίνεται με το άρθρο 1 του παρόντος, ως εξής: 


Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχείο Λ επιτρέπεται η ανέγερση κατοικιών, κατα¬ 
στημάτων λιανικού εμπορίου, κτιρίων αναψυχής και παρεμφερών εγκα¬ 
ταστάσεων. 

Στο ισόγειο των κτιρίων επιτρέπεται η λειτουργία επαγγελματικών 
εργαστηρίων χαμηλής όχλησης ύστερα από γνώμη της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) (άρθρο 5, παράγρ. 1 
και 2ε του π. δ/τος 81/1980). 

2. Στους λοιπούς οικοδομήσιμους χώρους επιτρέπεται η ανέγερση 
κατοικιών και καταστημάτων λιανικού εμπορίου για την εξυπηρέτηση 
των καθημερινών αναγκών (άρθρο 4 του π. δ/τος 81/1980). 

Άρθρο 4. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης καθορίζονται ως εξής: 

Α)1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα που: 

α) έχουν κατά τη δημοσίευση του παρόντος δ/τος: 

ελάχιστο πρόσωπο: οκτώ (8) μέτρα. 

ελάχιστο εμβαδόν: εκατόν πενήντα (150) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/1983, με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης 1, 2 για οικόπεδα εμβαδού μικρότερου των 150 μ 2 , εφό¬ 
σον η συνολική επιφάνεια ορόφων δεν υπερβαίνει τα 120 μ 2 . Η εξαίρεση 
αυτή έχει εφαρμογή μόνο σε οικόπεδα που έχουν προκόψει από κατά¬ 
τμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων: οκτώ και μισό (8,50) 
μέτρα. 

8. Επιτρέπεται η κατασκευή στέγης με μέγιστο επιτρεπόμενο ύψος 
ένα και ήμισυ (1,50) μ. 

Β) Επιπλέον των ανωτέρω: 

Απαγορεύονται οι επιγραφές, οι διαφημίσεις πάνω από το ύψος του 
κτιρίου, οι ορατές αναμονές στο δώμα και οι συνεχείς εξώστες στις 
όψεις. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ϋΜ. 


ΑΝΑΚΟΙΝΩΣΕΙΣ 

(3) 

Ειδοποίηση της γβνομένης παραχαταθέσεως της αποζημιώσεως απαλ- 
λοτριωθείσης εχτάσεως κείμενης εις Δαύλεια Λεβαδείας υπέρ των 1) 
Αθανασίου Ηλία Ιγγλέζου και 2) Ιωάννου Λάμπρου Σκουζάκη κα¬ 
τοίκων Δαυλείας. 

Έχοντας υπόψη τις διατάξεις του αριθ. 797/1971 Ν.Δ. «περί ανα¬ 
γκαστικών απαλλοτριώσεων, φέρομεν εις γνώσιν των Αθανασίου Ηλία 
Ιγγλέζου και Ιωάννου Λάμπρου Σκουζάκη κατοίκων Δαυλείας των κε- 
κτημένων δικαιώματος επί της απαλλοτριωθείσης εκτάσεώς των και 
δικαιουμένων της καθορισθείσης υπό της αριθ. 69/1986 αποφάσεως 
του Μονομελούς Πρωτοδικείου Λεβαδείας αποζημιώσεως, ότι κατε- 
τέθη υπό του Γεωργίου Ζαχαρία Ιγγλέζου κατοίκου Ν. Φαλήρου Αττι¬ 
κής, οδός Γαρδικιώτη αριθ. 10 εις το Ταμείον Παρακαταθηκών και Δα¬ 
νείων (Γραφείον Λεβαδείας) (εκδοθέντων των υπ’ αριθ. 18451/ 
9.11.1987, 18452/9.11.1987, 18453/9.11.1987, 18454/ 
9.11.1987 γραμματίων συστάσεως παρακαταθήκης) ποσά 101.880 
δραχμών, 176.760 δραχμών, 81180 δραχμών και 23220 δραχμών 
αντιστοίχως, συνταχθεισών προς τοΰτοις των υπ’ αριθ. 9574/ 
9.11.1987, 9575/9.11.1987, 9577/9.11.1987 και 9576/ 
9.11.1987 συμβολαιογραφικών πράξεων της Συμβ/φου Λεβαδείας 
Ελένης Σαράντη - Γεωργιάδου περί καταθέσεως των ως άνω γραμμα¬ 
τίων παρακαταθηκών και δανείων. 

Η παρακαταθήκη εγένετο υπέρ των Αθανασίου Ηλία Ιγγλέζου και 
Ιωάννου Λάμπρου Σκουζάκη κατοίκων Δαυλείας υπό του ανωτέρου Γε¬ 
ωργίου Ζαχαρία Ιγγλέζου δια λογαριασμόν του Ιωάννου Γ εωργίου Κο- 
ντογιάννη, κατοίκου Δαυλείας, ο οποίος είναι υπόχρεως εις καταβολήν 
της εκ δρχ. 101.880 αποζημιώσεως εις τον Αθανάσιον Ηλία Ιγγλέζον 
και των εκ δρχ. 176.760 και 81.180 δρχ. αποζημιώσεων ειςίωάννην 
Λάμπρου Σκουζάκη δυνάμει της υπ’ αριθ. 24/1016/17.9.1981 πρά- 
ξεως αναλογισμού 'Ν. -βοιωτίας.. Ωσαύτως η παρακαταθήκη εγένετο 
υπέρ του Αθανασίου Ηλία Ιγγλέζου κατοίκου Δαυλείας υπό του ανωτέ¬ 
ρου Γεωργίου Ζαχαρία Ιγγλέζου δια λογαριασμόν των Αθανασίου και 
Νικολάου Ιγγλέζου του Ηλία, κατοίκων Δαυλείας, οι οποίοι είναι υπό¬ 
χρεοι εις καταβολήν της εκ δρχ. 23.220 αποζημιώσεως εις τον Αθανά¬ 
σιον Ηλία Ιγγλέζον, δυνάμει της υπ’ αριθ. 24/1016/17.9.1981 πρά- 
ξεως .αναλογισμού Ν. Βοιωτίας. 

Αι ως άνω υπό του Γ εωργίου Ζαχαρία Ιγγλέζου, κατοίκου Ν. Φαλή¬ 
ρου Αττικής, οδός Γαρδικιώτη αριθ. 10 παρακαταθέσεις εγένοντο κατό¬ 
πιν της δοθείσης υπό του Νομάρχου Βοιωτίας αδείας με την υπ’ αριθ. 
3628/22.10.1987 απόφασίν του. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Λεβαδειά, 19 Νοεμβρίου 1987 
Ο Πληρεξούσιος Δικηγόρος 
ΑΝΔΡΕΑΣ Μ. ΒΕΡΓΟΣ 

(Αριθ. διπλ. του Δημ. Ταμ. Δικ. εισπ. Αθηνών 2536444/88/ 

21 . 1 . 88 ) 


Ειδοποίηση της γενομένης καταθέσεως της αποζημιώσεως προσκυρου- 
μένου τμήματος οικοπέδου, δυνάμει της υπ’ αριθ. 3404/73 Πρά- 
ξεως τακτοποιήσεως οικοπέδων του Γραφείου Πολεοδομίας Θεσσα¬ 
λονίκης. . 

Δια της υπ’ αριθ. 3404/1.2.1973 Πράξεως Τακτοποιήσεως οικο¬ 
πέδων του Πολεοδομικού Γ ραφείου Θεσσαλονίκης εγκριθείσης δια της 
υπ’ αριθ. 5970/73 αποφάσεως του Νομάρχου Θεσσαλονίκης προσεκυ- 
ρώθη εις την ιδιοκτησίαν των 1) Πολυξένης συζύγου Ιορδάνη Ταπαζί- 
δου, 2) Θωμά Πρίτα, 3) Μενελάου Γκέκα, 4) Ευθυμίου Ντελή, 5) Τρια¬ 
νταφυλλιάς Ντελή, κατοίκων Θεσσαλονίκης, που ευρίσκεται στη Θεσσα¬ 
λονίκη, επί των οδών Μαρασλή, Στρωμνίτσης και Ν. Τερζόγλου και φέ¬ 
ρεται εις την άνω Πράξιν υπ’ αριθ. 14, ως ιδιοκτησία του Αθανασίου 
Τσαλούκα, εκ του ομόρου οικοπέδου φερομένου εις την Πράξιν και εις το 


οικείον διάγραμμα υπ’ αριθ. 22 ως ιδιοκτησία Τ. Κουρμπέτη τμήμα αυ¬ 
τού υπό στοιχεία, 10, 12, 13, 11, 10 εμβαδού 1,60 μ 2 . 

Δια της υπ’ αριθ. 745/76 οριστικής αποφάσεως του Πολυμελούς 
Πρωτοδικείου Θεσσαλονίκης, καταστάσης τελεσιδίκου δια της υπ’ αριθ. 
1863/76 αποφάσεως του Εφετείου Θεσσαλονίκης, εκδοθείσης καθωρί- 
σθη η οριστική τιμή μονάδος αποζημιώσεως του ως άνω προσκυρουμέ- 
νου τμήματος εις δρχ. 6.500 κατά μ 2 . Η αποζημίωαις δια το προακυ- 
ρούμενον τούτο τμήμα οικοπέδου 1,60μ 2 , εκ δραχμών 10.400 κατε- 
τέθη υπό των υπέρ ων η προσκύρωσις εις το εν Θεσσαλονίκη Υποκατά¬ 
στημα του Ταμείου Παρακαταθηκών και Δανείων υπέρ των κληρονό¬ 
μων του φερομένου ως δικαιούχου, εκδοθέντος του υπ’ αριθ. 410195/ 
4.1.1988 Γραμματίου Συστάσεως Παρακαταθήκης του ρηθέντος Τα¬ 
μείου, το οποίο κατετέθη εις τον συμβολαιογράφον.Θεσσαλονίκης Εμ¬ 
μανουήλ Λιαδάκη δια της υπ’ αριθ. 5320/14.1.1988 Πράξεώς του. 

Ανακοινούμε εις τους φερομένους ως δικαιούχους ως και πάντα έχο- 
ντα εμπράγματον δικαίωμα επί του προσκυρουμένου τμήματος ακινή¬ 
του τη γενομένην κατάθεσιν προς γνώσιν των και δια τας νομίμους συνέ¬ 
πειας. 

Θεσσαλονίκη, 15 Ιανουάριου 1988 
Η Πληρεξούσια Δικηγόρος 
ΑΝΑΣΤΑΣΙΑ ΝΤΕΛΗ 

(Αριθ. διπλ. Δημ. Ταμ. Γ.Ε.Θ. 3279088/15.1.1988) 

- + - 

( 5 ) 

Ειδοποίηση της γενομένης καταθέσεως της αποζημιώσεως προσκυρου- 
μένων και ρυμοτομουμένων τμημάτων οικοπέδου δυνάμει της υπ’ 
αριθ. 3404/1.2.1973 Πράξεως Τακτοποιήσεως οικοπέδων του 
Γραφείου Πολεοδομίας Θεσσαλονίκης. 

Δια της υπ’ αριθ. 3404/1.2.1973 Πράξεως Τακτοποιήσεως οικο¬ 
πέδων του Πολεοδομικού Γραφείου Θεσσαλονίκης εγκριθείσης δια της 
υπ’ αριθ. 5970/73 αποφάσεως του Νομάρχου Θεσ/νίκης εις την ιδιο¬ 
κτησίαν των 1) Πολυξένης συζύγου Ιορδάνη,Ταπαζίδου, θωμά Πρίτα, 
3) Μενελάου Γκέκα, 4) Ευθυμίου Ντελή, 5) Τριανταφυλλιάς Ντελή, κα¬ 
τοίκων Θεσσαλονίκης, που ευρίσκεται στη Θεσσαλονίκη επί των οδών 
Μαρασλή, Στρωμνίτσης και Ν. Τερζόγλου και φέρεται εις την άνω Πρά¬ 
ξιν υπ’ αριθ. 14, ως ιδιοκτησία του Αθανασίου Τσαλούκα, εκ του ομόρου 
οικοπέδου φερομένου εις την πράξιν και εις το οικείον διάγραμμα, υπ’ 
αριθ. 21, ως ιδιοκτησία Δάριος Μοδιάνο, προσεκυρώθη τμήμα αυτού 
υπό στοιχεία 9, 10, 11,9 εμβαδού 1μ 2 . Επίσης δια της αυτής πράξεως 
η ίδια ιδιοκτησία των άνω υποχρεούται ν’ αποζημιώσει την αυτή ιδιο¬ 
κτησία υπ’ αριθ. 21 λόγω ρυμοτομίας των κάτωθι τμημάτων της: Α) το 
του υπό στοιχεία 21, 23, 7, 21 εμβαδού 2,20 μέτρων τετραγωνι¬ 
κών ήτοι 0,55μ 2 . Β) τα 7,35μ 2 εκ του 9, 11, 19, 17, 9 εμβαδού 
58,50 μ 2 . 

Δια της υπ’ αριθ. 6903/87 αποφάσεως του Μονομελούς Πρωτοδι¬ 
κείου Θεσσαλονίκης καθωρίσθη η προσωρινή τιμή μονάδος αποζημιώ¬ 
σεως των άνω τμημάτων εις δρχ. 50.000 κατά μ . Η αποζημίωαις δια 
τα άνω προσκυρούμενα και ρυμοτομούμενα τμήματα εκ δραχμών 
445.000 κατετέθη υπό των άνω υπέρ ών η προσκύρωσις, εις το Υποκα¬ 
τάστημα του Ταμείου Παρακαταθηκών και Δανείων υπέρ του άνω φε¬ 
ρομένου ως δικαιούχου, εκδοθέντος του υπ’ αριθ. 410194/4.1.88 
Γραμματίου Συστάσεως Παρακαταθήκης του ρηθέντος Ταμείου, το 
οποίο κατετέθη εις τον Συμβολαιογράφον Θεσσαλονίκης Εμμανουήλ 
Λιαδάκη δια της υπ’ αριθ. 5319/14.1.1988 Πράξεώς του. 

Ανακοινούμε εις τον Δάριος Μοδιάνο το φερόμενο ως δικαιούχο ως 
και πάντα έχοντα εμπράγματον δικαίωμα επί των άνω προσκυρουμέ- 
νων και ρυμοτομουμένων τμημάτων ακινήτου, προς γνώσιν και δια τας 
νομίμους συνέπειας. 

Θεσσαλονίκη, 15 Ιανουάριου 1988 
Η Πληρεξούσια Δικηγόρος 
ΑΝΑΣΤ. ΝΤΕΛΗ 

(Αριθ. διπλ. Δημ. Ταμ. Γ.Ε.Θ. 3279087/15.1.88) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



